કોંગ્રેસ સાંસદ નિનોંગ એરિંગ કેન્દ્રિય જળ રાજ્યમંત્રી અર્જુન રામ મેઘવાલને લખેલા પત્રમાં લખ્યું કે ચીનના જળ સંસાધન મંત્રાલયની માહિતી મુજબ, આ નદીના મિલિન સેક્શનમાં ભારે જથ્થામાં ભૂસ્ખલન થયું છે. જેના કારણે 16 ઓક્ટોબરથી બ્રહ્મપુત્રની મુખ્યધારાનો પ્રવાહ પ્રભાવિત થયો છે. અરુણાચલ પ્રદેશના પશ્ચિમ સિયાંગ જીલ્લાના વહીવટ તંત્રએ જનતાને એડવાઇઝરી જારી કરી સામાન્ય નાગરિકોને નદીના ક્ષેત્રફળથી દૂર રહેવા, ખાસ કરીને માછલી પકડતી વખતે સાવધાની રાખવાની સલાહ આપવામાં આવી છે. કારણ કે જો ચીને પાણી છોડ્યું તો પૂર આવી શકે છે.